JohanHeinsen/ENO huggingface dataset:
Aarhuus Stifts-Tidende, 1838-08-13
Under Stamhuset Benzons Godser ved Grenaae, ere efternævnte Gaarde fæsteledige, nemlig: 1) En Gaard i Ginnerup Bye og Sogn, der sidste har været bortfæstet til Peder Nielsen Bødker, staaende for Hartkorn, Ager og Eng 6 Tdr. 6 Skpr. 3 Fdkr. 2 1/5 Alb. og Skovskyld 4 Skpr., og har et Areal af circa 90 Tdr. Land, middelgode Jorder. Til Gaarden, som forretter Hoveri in natura til Schiervad Hovedgaard, kan avles aarlig 8 a 10 Læs Enghøe. 2) En Dito i Hammelev Bye og Sogn, som sidst har været bortfæstet til Eschild Jensen, staaende for Hartkorn, Ager og Eng 7 Tdr. 6 Skpr. 2 Fdkr. 2 1/3 Alb., hvortil henligger et Areal af circa 70 Tdr. Land Ager og 12 Tdr. Land Eng og Kjær, gode Jorder, der ligge tæt ved Gaarden, som er hovfri. 3) En Dito i Aastrup Bye, Gammel Sogn, som sidste har været bortfæstet til Mikkel Jensen, ansat til Hartkorn, Ager og Eng 7 Tdr. 1 Skp. og indeholder et Areal af circa 48 Tdr. Land, gode Jorder, med lidet Eng og Kjær. Gaarden er fri for at forrette Hoveri in natura; og 4) Den Gaard i Kaftberg Bye og Sogn, som afdøde Niels Jensen Rousings Enke har havt i Fæste, staaende for Hartkorn, Ager og Eng 44 Tdr. 6 Skpr. 2 1/2 Alb., hvortil henligger et Areal af circa 40 Tdr. Land, tildeels skarpe Jorder. Af Gaarden forrettes, Hoveri in natura til Hovedgaarden Schjervad. Hvilke Eiendomme strax kan erholdes i Fæste og modtages med paaværende Afgrøde, naar at Lysthavende ville behage, snarest muligt, at henvende dem til undertegnede Godsforvalter, der meddeler nærmere Oplysning om Samme og accorderer og Vilkaarene. Woldbye pr. Grenaae, den 27de Juli 1838. Efter Ordre. Sass.
Aarhuus Stifts-Tidende, 1838-08-13
Landeiendom søges. En Landeiendom med c. 2 til 300 Tønder Land geometrisk Maal og hvis Bygninger ere gode og indrettede til Beboelse for en Familie uden for Bondestanden, søges snarest muligt tilkjøbs. Helst ønskes en saadan Eiendom i den sydligere Deel af Jylland. Kjø deren udbetaler ved Tiltrædelsen, som strax kan skee, c. 2000 Rbd. r. S. Resten ønskes helst at udbetales, med et aarligt Afdrag af c. 1000 Rbd. Sølv. Lysthavende ville behageligst portofrit i denne Tidendes Adressekontoir under Mærket A. B. opgive Eiendommens Beliggenhed, Størrelse, Afgivter, samt den nøieste Kjøbesum.
Aarhuus Stifts-Tidende, 1838-08-13
Tvende Beboelses Leiligheder, hver paa 3 Fag, beliggende ved Aaen, ere at faae tilleie, naar man desangaaende henvender sig til Lars Koch. De af Byens Jndvaanere der staae tilbage med at forrette Gangarbeide, samt at kjøre Gruus til Randers Landevei, anmodes herved om at besørge samme tilendebragt inden næste Løverdag, da saa alt Arbeide ophører formedelst Høsten. Aarhuus, den 11te August 1838. Opsynet Til Efterretning for dem, som maatte være i Besiddelse af en god dansk Hingst, og ønske at sælge samme, bekjendtgjøres: at Undertegnede førstkommende 5te September, Kl. 10 Formiddag, ere i Viborg hos Enkemadame Brondum, for at kjøbe en Hingst til Viborg Amt, ifølge Bestemmelserne af 5te August 1835. Dog kan Jngen vente at afhænde sin Hingst til denne Bestemmelse, uden at Hingsten ikke alene selv udmærket sig ved gode Egenskaber, men at det tillige tilfulde kan bevises, at dens Afkom ere gode og søgte Handelsheste. Gunderupgaard og Thustrup, den 16de Juli 1838. A. Pind. F. W. Weinschenck. Ludv. Fr. Bloch, den kongelige concessionerede Forenings antoriserede Agent for Kunstens Opmuntring i Kjöbenhavn, hos hvem nye Lodsedler til 4de Classes Trækning den 15de August planmæssig kunne erholdes, tillader sig herved at gjöre de ærede vedkommende Interessentere opmærksom paa at de til denne Classe endnu ikke fornyede Lodsedler, kunne, hvis samme ønskes, erholdes fornyede, dog ikke længere end til Onsdag Formiddag Kl. 10, da ikkun de Lodsedler, hvis Nummere ere opgivne og indsendte til Vedkommende senest paa Trækningsdagen, reflecteres paa. Kaps kjøbes og betales med de høieste Priser af J. H. Lange. Extra gode flamske Sild 5 a 6 s. pr. Stk., sælges. Stellfeld sen. Til Syltning. anbefales lyst Puddersukker til 17 s. Pundet, bedste fransk Viineddike til 24 og 16 s. Potten, ringere 12 s. Potten, saa og alle til Syltning hørende Kryde A. W. Stigaard. rier, faaes billige hos Undertegnedes Vare-Lager er i disse Dage bleven forøget med ny Tilførsel, bestaaende af et Parti dansk Bomuldstøi & Schjeks i smukkeste Mønstre og bedste Qvallitet, extra godt dansk Bommesie & Flonell, smukt blaat & rödt stribet Olmerdug, couleurte Stouter & Schirtinger, hvide Irisch-Lærreder, blegede og ublegede Wat ter-Tvister, dito i alle almindelige Couleurer, Rosenbobinet, i forskjellige Mønstere, glatte dito i flere Bredder og Fiinheder samt Strimler i alle Bredder, ligesom jeg ogsaa er bleven forsynet i alle til Urtekræmmerhandelen hen hörende Artikler, som ogsaa brabandsk- og Vildt-Saalelæder samt ægte og nægte Saffianer i alle Farver, som Alt udsælges til muligst billige Priser af Fredericia, den 11te August 1838. H. Leiin. Halvparten af Jagtskibet Mette Marie der føres af Skipper Ole Olesen, er underhaanden at erholdes tilkjøbs. Man henvender sig til Muurmester Lund.
Aarhuus Stifts-Tidende, 1838-08-13
Et Værelse med Kjøkken er at faae tilleie hos J. C. Sperling.
Aarhuus Stifts-Tidende, 1838-08-13
Trykt i Aarhuus Stiftsbogtrykkerie. Paquetten de 2de Søstre, Skipper J. K. Hansen, agter bestemt at afseile Onsdagen den 15de August til Kjøbenhavn, og medtager Fragtgods og Passagerer. Skipper Halmøe afgaaer fra Colding til Kjøbenhavn Fredagen den 21de August, medtagende Passagerer og Fragtgods. Colding, den 11te August 1838. A. Wissings Sønner.
Aarhuus Stifts-Tidende, 1838-08-13
En ung velopdragen Pige fra Landet af god Familie, som har lært Skrædersyning i Aarhuus, og ikke er gandske udant i huuslige Forretninger, ønskes anbragt til November enten der, eller paa Landet, i et godt Huus. - Paa Løn sees ikke for det Første. Ved Flid og Sædelighed, formedelst en god Caracteer, haaber man hun vil vinde Forekommendes Tilfredshed. Reflecterende bedes behagelig at henvende sig til dette Blads Contoir, hvorfra Underretning gives. En Gartner, der i en Række af Aar har opofret sig for dette Fag, og kan paatage sig Jagt, samt har Kundskab om Skovopelskning saavel af Løv som Naaletræer, ønsker sig en Condition til 1ste November i een af disse Egenskaber eller samlede. Gode Anbefalinger kan forevises. De herpaa Reflecterende vilde behage at aflægge en Billet, mrk. I. 1., paa Adressekontoiret i Aarhuus.
Aarhuus Stifts-Tidende, 1838-08-13
For en ugift Person eller tvende Skoledisciple er et Værelse i Nærheden af Torvene at erholde tilleie. L. F. Bloch. Anvises af
Aarhuus Stifts-Tidende, 1838-08-13
For en duelig Seminarist, som tillige synger godt, er en Plads at erholde som Medhielper hos Kirkesanger Stantenmacher i Framlet, naar han i den Anledning snarest mueligt melder sig hos Sognepræsten Provst Ramsing i Harlev.
Aarhuus Stifts-Tidende, 1838-08-13
En Studiosus pharmacie, med god Anbefaling, kan strax blive antaget som Medhielper paa et Apothek, hvor der tillige gives ham Leilighed til at forberede sig til pharmaceutisk Examen. Adressekontoiret anviser. Hvor en Dreng med god Opdragelse, kan blive antaget i Guldsmedlære, anvises fra Adressekontoiret. Da Rygtet maaskee kunde tilskrive Muurmester Lang kjer Skylden for at der faldt et lidet Stykke af en Hvelving ned ved en ved Engelsholm Papiirfabrique op førende Bygning, saa undlades ikke at bekjendtgjøre, at det er bleven godtgjort at saadant er baade Langkjer, hans Folk og Hr. Walther uvedkommende.
Aarhuus Stifts-Tidende, 1838-08-13
Førstkommende Tirsdag den 14de Aug. afbrændes Raps halm paa Møllerup Mark, og siden naar Vinden bliver nordlig eller østlig, skeer dette ligeledes. Trækfuglene", Naturconcert af St. St. Blicher, 36 s. paa Trykpapiir, 52 s. paa Skrivpapiir, Præludium, dertil, sat i Musik af Fr. Foersom, 12 s., faaes i Horsens hos Bogb. Holst, og i Aarhuus i Jessens Boghandling.
Aarhuus Stifts-Tidende, 1838-08-15
No 133. Onsdagen den 15de August. Den til Forsendelse med Brevposterne Kongelig allernaadigst allene privilegerede Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1838-08-15
Fædrelandet. Et af Hovedstadens dristigste Firmaer, Jacob Holm & Sønner, har lagt Planen til en Fiskerie-Expedition paa Sydhavet, hvortil et, dette vort Lands største Rhederie tilhørende Skib paa 130 L. Drægtighed er bestemt til at eqviperes. Maatte denne Plan blot være sin Udførelse nær, den vilde da vistnok give et nyt Beviis paa, hvor vidt et Rum Handelspeculationen endnu har at tumle sig paa, og hvorledes Kbhavns Handel, naar den kun maatte tælle mange saadanne flittige Mercursønner, selv i dens sjunkne Tilstand, kan modtage en saa mangesidig Udvidelse. (Aalb. Av.) Pr. Lieutn. i Artilleriet, Chr. v. Deichmann, Lærer ved Landkadetakademiet, er ved Døden afgaaet i sit 36te Aar. Hans efterladte Enke er en Datter, af Gouverneuren paa St. Thomas, Kammerherre Søbøkker. Ogsaa er en af Hovedstadens Rigmænd, forhenv. Silke= og Klædekræmmer Kierkegaard, en Bondesøn fra Ringkjøbing=Egnen, død i Fredags. Man er ikke enig om, hvor mange Tønder Guld han efterlader sig; af de Fleste antages dog 4 for det Tal, der kommer Sandheden nærmest. – Den borgerlige Artillerist, Skomagermester Schmuk, som blev lemlæstet ved Præsentationen, er død af Saarfeber. Hans Enke har modtaget en kongelig Gave af 50 Rbdr. (S. Bl.)¬
Aarhuus Stifts-Tidende, 1838-08-15
J Kjøbenhavn er for nylig begaaet et ikke umærkeligt Tyverie. Hos Restaurateur Ferrini blev ofte Spise= og Drikkevarer bortstiaalne, og da han troede, at det blev gjort af Huustyve, skiftede han ofte Tjenestefolk, men uden Nytte. Han lod endelig to Politibetjente vaage en Nat i Nærheden af det Sted, hvor Tyverierne bleve begaaede, og henimod Morgenstunden, kom ogsaa en Person listende paa Hosesokker, og fyldte en Kurv, han bragte med sig Da han var vel færdig hermed, greb Politiet ham, og ved en paafølgende Huusundersøgelse fandt man ogsaa blandt Andet flere Viinflasker med FerriniksStempel paa. Denne Person, der i lang Tid havde stiaalet om Natten, var ingen anden, end den Mand, der skulde vaage over Sikkerheden om Natten, nemlig Vægteren, som havde vidst at forskaffe sig Nøglen til Port og Dørre. (S. Bl.)
Aarhuus Stifts-Tidende, 1838-08-15
Her i Staden – læser man i Commissionstidenden - findes en haabefuld ung Mand, der kan efterskrive alle Haandskrifter. De eller den, der har forsmaaet hans ryggesløse Selskab, forbudet ham deres Huus a., disse hævner han sig paa som her følger: strax efteraber han deres Haand, skriver Breve til flere agtede Mænd, som han forud kan indsee ikke vil nedlade sig til at svare den, som de aldrig kunde have troet at besidde saa lidt Fornuft, eller have været saa plump. Men den Uskyldige maa dog føle derfor deres Mishag. Denne søde Fyr veed at indrette Fristelserne efter Tilbøielighederne. Han har, endskjøndt ung, lært at indsee: at der er ingen Virkning uden Aarsager. Han forandrer nu atter sin Haandskrift, skriver opdigtede Angivelser, paadigter uskyldige Personer, Ting, som man neppe kan drømme om, endnu mindre foretage sig lysvaagen.
Aarhuus Stifts-Tidende, 1838-08-15
Ved at efterlede blandt de Statsgjælds=Kassere rens Regnskaber vedlagte Qvitteringer for udbetalte Renter af kgl. Obligationer, er man nu kommen til Vished om, at Kammerraad og Revisor Jensen i Generaltoldkammeret efter den Tid han siger at have afleveret Obligationerne (paa 8000 Rbd.) til nu afdøde Lars Jacobsen, har hævet Renter paa disse Obligationer. Heraf bliver det klart, at Jensen har villet understikke ham betroet Gods. Det danske Cancellie har nu beordret optaget et nyt Forhør over Kammerraad Jensen ved Hof= og Stadsrettens Criminelkammer, hvilket Forhør optages af den duelige Jnqvisitor Algreen-Ussing. Der er nu god Grund til at antage, at Sandheden vil komme for Lyset. Ommeldte Bedragerie er saameget afskyeligere, da det menes udøvet af en vellønnet og ikke trængende kgl. Embedsmand mod simple og enfoldige Almuesfolk. Gid det da, andre Ligesindede til Skræk og Advarsel, maa vorde tilbørlig afstraffet. (Rd. Av.)¬
Aarhuus Stifts-Tidende, 1838-08-15
At Kammerraad Jensen, uagtet den i flere Aar paa ham hvilende Mistanke om at have forvansket betroet Gods, dog indtil for nogle Uger siden er vedblevet at forestaae Revisionscontoiret for de khvnste Told- og Consumtions=Regnskaber, synes ikke at være i sin Orden. Hvad Garanti haves for en redelig Revision af Oppebørselsbetjentenes Regnskaber naar det betroes til Mænd som forbemeldte Jensen. Den offentlige Stemme har flere Gange ladet sig høre i Anledning af Dennes Forhold. Det forundrede i sin Tid Mange at Revisor Jensen, der som Fuldmægtig i G. T. K. med en liden Gage af 500 Rbd. aarlig i Khvn. havde Familie at forsørge, desuagtet havde Penge til hver Aften at sværme omkring paa offentlige Steder, hvor man imellem kunde finde ham gandske drukken, hvilket især var Tilfældet i den bekjendte Viinkielder "Literaturens Mordergrube, kaldet, hvor Revisoren havde sit faste Standqvarteer, reviderede Toldregnskaberne, og blev kaldet den lille Directeur i General-Toldkammeret. (Diversa.)(Af den Frisindede No. 63.) Forleden Aften saae man her (i Khvn.) et sjeldent Luftsyn, der selv var istand til at forskrække de modigste Vægtere, som dog hverken pleie at kjende Frygt eller Dadel. Man vil paastaae, Meteoret lignede en Slange. Saadanne Jertegn have sagtens ikke godt at betyde.
Aarhuus Stifts-Tidende, 1838-08-15
Ved Høiesteretsdom blev den 31te Juli paakiendt Justitssagen mod Portraitmaler M. Casse, som var tiltalt for at have unddraget nogle hans Faders Bo tilhørende Effecter Skifterettens Behandling. Skjøndt M. Casse var sin Faders eneste Arving, ansaae Hof og Stadsretten ham dog skyldig i Arvesvig og dømte ham til at bøde sine 3 Mark. Men Høiesteret dømte ham til at bøde 100 Rbdr. Sølv og erstatte sin Faders Bo c. 200 Rbd.
Aarhuus Stifts-Tidende, 1838-08-15
Cand. pharm. og Destillateur Brøndum i Khvn. annoncerer under Benævnelsen National en af ham ved chemisk Rensning tilvirket, fra sin Fusel olie aldeles befriet Kornbrændeviin. J Anledning heraf har Oldermanden for Brændeviinsbrænderlauget Hr. Olsen paa samtlige Brændeviinsbrænderes Vegne erklæret, at ingen i Khvn, produceret Brændeviin er saa forurenet af Fuselolie, at den kan være skadelig for Helbredet. Tracteur Christensen og hans Kone samt Magdalene. Møller i Helsingøer vare satte under offentlig Tiltale for paa deres Bopæle at have tilladt Personer af forskjelligt Kjøn at have usædeligt Samqvem Ved Bytingsretten var den Førstnævnte idømt en Mulct af 50 Rbd. Sølv, begge Fruentimmerne til Fængsel paa Vand og Brød, den Første i 15, den Anden i 30 Dage. Ved Hof= og Stadsretten blev Christensen og hans Kone frikiendt for videre Tiltale, men Magdalene Møller dømt til 6 G. 5 D. Fængsel, paa Vand og Brød. Høiesteret har derimod kjendt for Ret, at i Henseende til de L. Christensen og Kone ved Bytingsretten paalagte Straffe bør bemeldte Dom, men iøvrigt Hof= og Stadsrettens Dom, for saavidt paaanket er, ved Magt at stande. (Berg. Av.)
Aarhuus Stifts-Tidende, 1838-08-15
Den holsteenske Deputerede, Overretsadvocat Löck, i Jtzehoe, beklager i denne Byes Avis, at Offentligheds-Spørgsmaalet i Slesvig kun ved 2 Stemmers Majoritet er gaaet igjennem til Committee, og at han, adskilt fra det til evige Tider med Holsteen, forbundne (?) Nabolands Stænder, ikke kan føie sin Stemme til Pluralitetens.
Aarhuus Stifts-Tidende, 1838-08-15
J Kiel holder man sig op over, at der et Sted, hvor der prædikes paa Valg, var blandt de tre fremstillede Candidater en med tredie Caracteer. Det lod sig dog vel tænke, at en Mand med ringere Kundskaber, men af christeligt Sind og moralsk god Vandel, kunde være tjenligere som Præst, end hvis det Modsatte fandt Sted. Den her i Danmark hæderligst bekjendte Biskop Hertz, i sin Tid i Ribe, havde Non contemnendus til Attestats. (Ribe Av.)¬
Aarhuus Stifts-Tidende, 1838-08-15
J Anledning af Sundhedscollegiets Erklæring paa Cancelliets Forespørgsel ang. Christen Thordalsens Frigivelse, spørges i den Frisindede, om Hr. Etatsraad Fenger, et af Sundhedscollegiets ældste Medlemmer, havde glemt, da han underskrev forbemeldte Erklæring, at han selv engang har maattet lade sig curere af en saakaldet Qvaksalverinde, Madame Hum legaard, og at han i Aarene 181822 selv sendte Lægekonen Madame Lassen, hvis Minde velsignes af Mange, en stor Deel Patienter i Cuur, hvis Helbredelse Lægerne forgiæves havde forsøgt.
Aarhuus Stifts-Tidende, 1838-08-15
J sidste No. af Jyllandsposten læses det mærkelige Factum at den forrige Eierinde af Hovedgaarden Aagaard havde søgt et offentligt Laan paa 1ste Prioritet af bemeldte Gaard og Gods paa 30,000 Rbd., men det blev hende ikke tilstaaet. Derefter solgte hun Eiendommen for 29,000 Rbd. Sv. til Kj. Mylius, som strax derpaa, af det extraordinaire Laanefond, erholdt et Laan af 25,000 Rbd. r. S. og 42,600 Rbd. Sv., paa anden Prioritet, næstefter 19,300 Rbd. Sv., som forhen indestod i Eiendommen. Af. f. Bl. erfares ang. Hr. Kam. Mylius's Gield til det Offentlige, at han allerede i Novbr. 1826 skyldte det, alene i Renter 51,878 Rbd. Sølv, som vare paadragne i flere Aar. Men det tør nu være en Glæde for ham - tilføies: at han nu, i rolig Besiddelse af flere Jordegodser, sidder som en hædret Mand i Stændernes Raad. Det er bekjendt, at han afgav sine Godser: Bjørnsholm, Lundgaard, Padkjær og Aagaard til Statsgjeldsbestyrelsen for en Deel af hans Gjæld til offentlige Kasser, og rimeligviis var dette Arrangement særdeles heldigt for ham. Hvormange Tønder Guld – slutter Stykket - Staten derved har tabt, vil en anden Dag opklare."¬
Aarhuus Stifts-Tidende, 1838-08-15
J Natten til den 3die dennes afbrændte Lars Christensens i Holmager, Horum Herred, beliggende ubeboede Huus, som var forsikkret i Brandkassen. Jlden var efter Sandsynlighed paasat, da Huset, som sagt, var ubeboet og der ingen Ild brugtes i eller ved samme. Som en Mærkelighed anføres, at Eieren, 14 Dage før Branden indtraf, en Nat havde drømt, at denne var skeet, og havde han derfor i sin bange Anelse fyldt en indmuret Kobbergrubekjedel med Vand og sat en mindre dito deri, for at disse, ved indtræffende Jldebrandstilfælde, ingen Skade, skulde tage, og bleve ogsaa bemeldte Kjedler, der desuden var noget af det bedste af de Ubetydeligheder, han havde i det afbrændte Huus, gandske ubeskadigede af Jlden, hvilket var saare heldigt for Eieren, de Jndboet ikke var assureret. Det var, kan man saaledes see, ikke blot i sal. Josephs Tider at Drømme, kunde gaae i Opfyldelse, og ret behageligt var det om man paa samme Maade ogsaa stundom ved Drømme kunde ledes paa Spor efter Gierningsmændene til de ikke sjeldne Brandstiftelser. (Aalb. Av.)Hr. Exam. juris N. Toft, der ved Cancelli Bevilling af 10 Mai f. Aar var tilladt ved Hielp af Dykker= og andre Redskaber at bjerge forliist Gods paa Bragen eller andre Steder paa Thisted Amts Kyster, har paa Grund af at Veiret og især Vinden, i denne Sommer har været ugunstig, kun ladet foretage enkelte Forsøg, da man i det Hele blot har kunnet afbenytte en 12 Dage til Arbeidet; men har dog i disse været saa hældig, ved den dertil anvendte hensigtsmæssige Dykkermaskine, at have opbragt Gods af Havet for en 7 a 800 Rbd. Værdi. Man maa ønske denne virksomme Mand al Lykke og Held til hans Foretagender, da derved mange Ting, der i Sekler har henligget uden Nytte, igjen kunne bringes (Thist. Av.) for Dagens Lys.
Aarhuus Stifts-Tidende, 1838-08-15
Ved Auctionen over de Conradsenske Godser d. 2den og 3die de, gjortes intet Bud paa Nørlund og Torstedlund. Paa Albek bødes af Proprietair Kieldsen til Lerchenfeld 35,000 Rbd. r. S. foruden Rente= og Skatterestancerne; men hvilket Bud strax forkastedes. Godserne ere nu stillede til en 4de Auc(Aalb. Av.)tion i Septbr.
Aarhuus Stifts-Tidende, 1838-08-15
Den for det kgl. Generaltoldkammers Regning paa Skibsbygmester Bonnesens Værft i Aalborg byggede Told=Cutter afgaaer i disse Dage, med den til Overbetjent paa samme udnævnte forhenværende Krydsbetjent Brein, til sin Station ved Ag(Aalb. Av.)ger=Canal.
Aarhuus Stifts-Tidende, 1838-08-15
J Tordenveiret Tirsdagen den 7de dennes bleve tvende Stude ihjelslaaede for en Mand i Tveds (Thisted Av.) Sogn. Fæster Christen Bødker i Himmestrup klager offentlig over den haarde Medfart han forleden havde mødt hos Districtschirurg Hoff i Viborg, da han, paa Grund af det slette Føre, var udebleven een Time over den tilsagte Tid. Chirurgen havde - som Bønden fortæller i Jyllandsposten - givet ham et saa uventet Bryststød, at han var tørnet ned af Dørtrappen ind under sine Heste, saa at han ved sin Hjemkomst havde maattet tye til Sengen, hvortil han antager at forbemeldte Stød og Fald var Aarsagen.
Aarhuus Stifts-Tidende, 1838-08-15
Sognepræsten for Ugilt og Taars M. ved Aalborg, Hr. Høegh, har i disse Dage havt den store Sorg, at hans eneste Søn, Marcus Høegh, Forpagter af Faderens Præstegaard, har endt sit unge Liv (27 Aar) ved et ulykkeligt Vaadeskud paa Jagten.
Aarhuus Stifts-Tidende, 1838-08-15
For nogle Dage siden blev i Foerløv By tætved Skanderborg i Rasmus Jensens Mergelgrav næsten tæt under Jordens Overflade fundet Hovedpanden, og tvende afbrudte Horn af en Uroxe, imellem Hornenes Rødder er en Distance af næsten 1/2 Alen, ved Roden er Hornene 1/2 Alen i Omkreds. Det Hele sammenføiet kan tages i Øiesyn af Liebhavere hos Apotheker Seidelin i Skaanderborg. (Hs. Av.)
Aarhuus Stifts-Tidende, 1838-08-15
Skibs=Efterretninger. Et amerikansk Barkskib, ladet med Hamp og Jern, har paa Reisen fra Kronstadt til Boston været paa Grund ved Anholt, og har maattet kaste Størstedelen af Ladningen overbord for at komme af. -
Aarhuus Stifts-Tidende, 1838-08-15
Capt. Clausen fra Randers var d. 30te Juli kommen til Bordeaux, og Capt. Johannsen af Aarhuus den 26de til Amsterdam. Den 27de var Capt. Prott afseilet fra Liverpool til Randers, og den 6 Aug. var Capt. Wittusen, af Aarhuus passeret Hals med en Ladn. Havre til Laurvig.
Aarhuus Stifts-Tidende, 1838-08-15
Handels=Efterretninger. Khvn. Da Veiret vedbliver at være slet, saa holde ogsaa Kornpriserne sig høie, og er dette især Tilfældet med Byg, som er betalt med 5 Rbd. Tdn. Priserne ere: Hvede 7 1/2 a 8 1/2 Rbd. Rug, dansk, 5 a 6 Rbd. Byg 28 a 30 Mk. Havre 16 a 1, Mk. Tdn. Priserne paa Raps kunne antages at være 11 Rbd. pr. Tde. (Khvnsp.)
Aarhuus Stifts-Tidende, 1838-08-15
Aarhuus. Breve fra Hamborg melde om en Jldebrand der i Staden sidstafvigte Mandag, den største mankan mindes der i hundred Aar. Den opkom i et Senator Merck tilhørende Pakhuus, i den saakaldte alte Wandrahm, og greb, formedelst derværende store Forraad af Manufacturvare, Olie, Tran a. saa heftig om sig, at ikke alene hele dette store Pakhuus, men ogsaa et ved Siden af det, og flere mindre Huse i det vedliggende Backer hos lagdes i Aske. Jlden skal være opkommet ved at en Person som var beskjæftiget med at udtage Prøver afTvistballerne, havde stødt til Lygten, han havde med sig, saa den var falden om og havde antændt en Balle Tvist, hvorfra Jlden i et Nu udbredte sig over hele Pakhuset. Der brændte 120 Baller Tvist, over 1200 Baller Bomuld, en stor Mængde Tobak, Sukker, Caffe, &c. Skaden, vurderes til over en Million.
Aarhuus Stifts-Tidende, 1838-08-15
Reisende med Dampskibet Dania. Fra Kallundborg til Aarhuus: Frue Baronesse Hoff=Rosencrone med 3 Døttre, Justitsraad Myhlenstedt, Consul J. Herskind, Cand. juris Fr. Paludan=Müller, Consul Hansen med Frue og Søn, Jfr. Wølfferdt, Krigscancelliesecretair Hyllested, Kjkr. Lieutn. v. Voigt, Student Wiinholdt, Fuldm. Bernth, Cand. juris Hornbeck, Fru Meier med Datter, Jfr. Lohmann, Mad. Begtrup m. 2 Børn, Mad. Wittusen m. 2 Børn, Handelsfuldm. Levihnson, Forvalterne Schiern= og Teisen, Skibskapt. Jespersen, Student Simonsen, Farver Sahl. Mad. Baards, Slagter Hansen. Med Paquetten No. 1 til Kjøbenhavn: Cand. juris O. Jespersen, Frøken C. Kaufmann, Jomfruerne J. Dantzer og A. Preisler, Enkemadame Eller med 3 Døttre, Farver Eller, Student H. Seidelin, Studiosus med. C. Friis, Studenterne D. Friis og J. Friis, Candidatus theol. C. Engel, Madame Bagger med Datter, Frue Silfverberg, Student I. Dangaard, P. Hein, Bagersv. P. Larsen.